ಬೆಂಗಳೂರು: ಯುವಕನಿಂದ ಕಳೆದುಹೋದ ಜಾನಿಗಾಗಿ ಹಗಲು ರಾತ್ರಿ ಹುಡುಕಾಟ

ಬೆಂಗಳೂರು: ಯಾರಾದರು ಕಾಣೆಯಾದ್ರೆ ಅವರ ಕುಟುಂಬಸ್ಥರು ಆ ವ್ಯಕ್ತಿಯನ್ನು ರಾತ್ರಿ ಹಗಲು ಎನ್ನದೇ ಹುಡುಕೋದನ್ನು ನೋಡಿದ್ದೀರಿ. ಆದ್ರೆ ಇಲ್ಲೊಬ್ಬ ಯುವಕ ಕಳೆದು ಹೋದ ತನ್ನ ನಾಯಿಗೊಸ್ಕರ ಇಡೀ ರಾತ್ರಿ ಹುಡುಕಾಟ ನಡೆಸ್ತಿದ್ದಾರೆ.

ಹೌದು. ನಗರದ ನಂದಿನಿಲೇಔಟ್ ನಿವಾಸಿ ಮಹೇಶ್ ಅನ್ನೋರು ನಾಲ್ಕು ವರ್ಷಗಳ ಹಿಂದೆ ಎರಡು ನಾಯಿಗಳನ್ನು ತೆಗೆದುಕೊಂಡು ಬಂದು ಅದಕ್ಕೆ ಜಾನಿ, ಮತ್ತು ಶಾಲು ಅಂತಾ ಹೆಸರಿಟ್ಟಿದ್ರು. ಆದ್ರೆ ಇದೀಗ ಜಾನಿ ಕಳೆದ ನಾಲ್ಕು ದಿನಗಳ ಹಿಂದೆ ಕಳೆದು ಹೋಗಿದೆ. ಇದರಿಂದ ಬೇಸತ್ತ ಕುಟುಂಬ ಚಿಂತೆಯಲ್ಲಿ ಮುಳುಗಿದ್ದು, ಮಹೇಶ್ ನಂದಿನಿ ಲೇಔಟ್ ಪೊಲೀಸ್ ಠಾಣೆಗೆ ದೂರು ನೀಡೋಕೆ ಹೋಗಿದ್ದಾರೆ.

ಆದ್ರೆ ಪೊಲೀಸರು ನಾಯಿ ಇದ್ದಕ್ಕೆ ಲೈಸನ್ಸ್ ಬೇಕು ಇಲ್ಲವಾದ್ರೆ ಕೇಸ್ ತೆಗೆದುಕೊಳ್ಳೋಕೆ ಆಗಲ್ಲ ಅಂತೀದ್ದಾರೆ. ಪರಿಣಾಮ ಮಹೇಶ್ ನಾಯಿ ಫೋಟೋ ಹಿಡಿದು, ಇಡೀ ರಾತ್ರಿ ಜಾನಿ ಜಾನಿ ಅಂತಾ ಹುಡುಕಾಟ ನಡೆಸುತ್ತಿದ್ದಾರೆ.